กรมศุลขยับเน้นความเร็ว จุดเดียวเสร็จ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — กรมศุลกากรปฏิวัติการทำงาน เน้นรวดเร็วคล่องตัวในจุดเดียว
นายประสงค์ พูนธเนศ อธิบดีกรมศุลกากร เปิดเผยว่า กรมศุลกากรกำลังจะจัดทำประชาพิจารณ์แผนปฏิบัติการเนชั่นแนล ซิงเกิล วินโดวส์ พ.ศ. 25532558 เพื่อลดขั้นตอนการให้บริการการอำนวยความสะดวกของหน่วยงานออกใบอนุญาต ใบรับรอง ซึ่งจะส่งผลให้ดัชนีด้านประสิทธิภาพของกระบวนการส่งออกและนำเข้า และดัชนีความสามารถในการอำนวยความสะดวกทางการค้าของไทยโดยรวมดีขึ้น
ทั้งนี้ ในเบื้องต้นจะนำร่องในการส่งออกและนำเข้าของกลุ่มประเทศอาเซียนก่อนเพื่อให้ไทยแข่งขันได้ เมื่อเข้าร่วมเป็นประชาคมเศรษฐกิจอาเซียนที่เป็นตลาดใหญ่ในภูมิภาคนี้ ปัจจุบันมีมูลค่าสูงถึง 1.7 ล้านล้านเหรียญสหรัฐ และงบลงทุนของต่างประเทศในอาเซียนที่มีมูลค่าสูงถึง 6 หมื่นล้านเหรียญสหรัฐ
ก่อนหน้านี้ นายประดิษฐ์ ภัทรประสิทธิ์ รมช.คลัง ได้หารือร่วมกับสมาชิกหอการค้าร่วมต่างประเทศในประเทศไทย ราว 150 คน ในการเตรียมความพร้อมของไทยเพื่อก้าวไปสู่การเป็นประชาคมเศรษฐกิจอาเซียนในปี 2558 ซึ่งภาคธุรกิจต้องผลักดันให้มีการพัฒนาระบบพิธีการส่งออกและนำเข้าให้คล่องตัวขึ้น